
ZNAČAJNE ODLUKE 


POD PREDSJEDANJEM PREDSJEDNIKA ALOJZA SAJKA U RADOBOJU JE 28. RUJNA 2010. 
ODRŽANA DEVETA SJEDNICA OPĆINSKOG VIJEĆA 


Odluka o prvoj izmjeni proračuna Općine Radoboj 
za 2010. godinu, izmjena odluke o općinskim porezima, 
odluka o visini naknada na mjesnom groblju i spora- 
zum o preuzimanju otpada bile su središnje teme sjed- 
nice Općinskog vijeća Radoboj održane krajem rujna. 5 
obzirom na značaj odluka vodila se opširna rasprava s 
ciljem poboljšanja ponuđenih rješenja i nastojanja da sta- 
novništvo što manje osjeti nužnost povećanja određenih 
izdavanja. 


SMANJEN OPĆINSKI PRORAČUN 


Obrazlažući Odluku o prvoj izmjeni općinskog pro- 
računa za 2010. godinu, načelnik Anđelko Topolovec na- 
glasio je da zbog poznatog stanja u Republici Hrvatskoj 
dolazi do smanjenja pojedinih planiranih prihoda u op- 
ćinskom proračunu i da ga zbog toga valja promijeniti. 
Ukupni prihodi zbog toga su smanjeni za 712.700 kuna, 
a rashodi se smanjuju za 789.070 kuna. Tako ukupni pri- 
hodi prema usvojenoj odluci iznose 12.208.650 kuna, a 
rashodi 12.132.279 kuna, pa se planira višak sredstava u 
iznosu od 76.370 kuna. Za predložene izmjene izjasnilo 
se 8 vijećnika, 3 su bila protiv, a 1 je bio suzdržan. 


UKINUTI NEKI POREZI 


Izmjenom Odluke o općinskim porezima ukinuti su 
porezi na neobrađeno obradivo zemljište, na neiskorište- 
ne poduzetničke nekretnine i na neizgrađeno građevin- 
sko zemljište. Ove su odredbe ukinute u skladu s odlukom 
Ustavnog suda Republike Hrvatske. Kod plaćanja poreza 
na kuće za odmor promijenjene su pojedine odredbe tako 
da se pojašnjava što je kuća za odmor, na koju se površi- 
nu ne plaća porez i kada su vlasnici oslobođeni plaćanja. 
Prema izmjeni odluke o općinskim porezima, ubuduće će 
porez na tvrtku ili naziv plaćati i pravne i fizičke osobe 
koje su registrirane za obavljanje djelatnosti, a nemaju 
sjedište ili prebivalište na području Općine Radoboj, ali 
tu imaju svoje prodavaonice, pogone, radionice ili pro- 
dajna mjesta. Za stanovništvo Općine Radoboj uz ove 
izmjene slijedi i informacija da će vjerojatno doći do po- 
većanja vrijednosti boda na temelju kojih se plaća komu- 
nalna naknada, a o tome će općinski vijećnici raspravljati 
na jednoj od narednih sjednica. 


POVEĆANE NAKNADE ZA USLUGE NA GROBLJU 


Većinom glasova, 8 za, 3 protiv i 1 suzdržan, Općinsko 
vijeće Općine Radoboj na sjednici održanoj 28. rujna, doni- 
jelo je odluku o utvrđivanju visine naknade i grobnih usluga 
na mjesnom groblju u Radoboju. Odlukom su povećani iznosi 
troškova prilikom sahrane pokojnika, naknade za grobna mje- 
sta i ostale usluge, sve s ciljem da se osiguraju potrebna sredstva 
za pokriće troškova ukopa. Tako prema novoj odluci godišnja 
naknada za korištenje jednog grobnog mjesta iznosi 65 kuna, 
za korištenje grobnice 200 kuna, a za korištenje grobnice za 
urne 100 kuna. Naknada za dodjelu grobnog mjesta bez okvi- 
ra iznosi 2.000 kuna, a za dva grobna mjesta bez okvira 4.000 
kuna. Iskop i zatrpavanje grobne jame i uređenje groba nakon 
ukupa stoji 600 kuna, a naknada za korištenje kontejnera za 
uklanjanje vijenaca 150 kuna. Otvaranje i zatvaranje grobnice s 
podzemnim ulazom naplaćivat će se 300 kuna, obične grobnice 
i grobnice za urne 200 kuna. Upotreba mrtvačnice do 24 sata 
stoji 100 kuna, a svaki daljni sat 4 kune. Tu je još i upotre- 
ba mrtvačnice 4 sata i dezinfekcija mrtvačinice po 100 kuna. 
Naplaćuje se i upotreba kolica, upotreba razglasa i upotreba ko- 
lica za vijence; sve po 50 kuna. 

Ukoliko se izvode određeni radovi na groblju, za 8 sati 
se naplaćuje 80 kuna kao naknada za struju i vodu, dok na- 
knada za iskolčenje po jednom grobnom mjestu i odobrenje 
za betoniranje okvira iznosi 140 kuna. Iako se rijetko događa, 
određena je i naknada za odobrenje za ekshumaciju u iznosu 
od 250 kuna, naknada za ekshumaciju u iznosu od 1.500 kuna 
i naknada za ekshumaciju i prijenos u iznosu od 2.000 kuna. 

Ukoliko rodbina pokojnika traži i uslugu nošenja i spušta- 
nja lijesa u grob ili grobnicu, to će ih stajati daljnjih 1.000 kuna. 

Sve u svemu zadesi li vas nesreća da trebate sahraniti po- 
kojnika, to će vas pod uvjetom da imate grobno mjesto, ukupno 
stajati 1.100 kuna. 


RADOBOJSKO-JESEJANSKI LIST: Nakladnik: Općina Radoboj. Za nakladnika: Anđelko Topolovec, 
UREDNIŠTVO: Branka Oslić, Ivan Habjanec, Ana Kranjčec, Ivan Maligec, Darko Potočki, grafički urednik, 
Snježana Rihtar, Vinko Rihtar, glavni i odgovorni urednik. 

Lektori: Jasenka Marmilić, tekstovi iz općine Radoboj, Ana Kranjčec i Danijela Draganić , tekstovi iz općine 


Jesenje. Adresa uredništva: Radoboj 8,49232 Radoboj, Ze/: 049/349-110, fax: 049/349-109, e-mail: radobojRkr.t- 
com.hr. Gornje Jesenje 103, 49233 Gornje Jesenje, /e/: 049/375-503. e-mail; jesenje2Qjesenje.hr. 


Tisak: Papir market Krapina. 


List je besplatan i izlazi mjesečno. 

ZBRINJAVANJE KOMUNALNOG OTPADA 


Prema — prihaćenom = sporazumu od = strane 
Oopćinskog vijeća Radoboj, brigu o zbrinjavanju ko- 
munalnog otpada ubuduće će na našem području voditi 
trgovačko društvo Piškornica kojeg su zajednički osno- 
vale Krapinsko-zagorska, Varaždinska, Međimurska i 
Koprivničko- križevačka županija, te općina Koprivnički 
Ivanec, kako bi se mogao provoditi projekt izgradnje 
Regionalnog centra za gospodarenje otpadom sjeveroza- 
padnog dijela Republike Hrvatske. Kao što je već ranije 
dogovoreno, komunalni otpad sa područja četiri župani- 
je sjeverozapadne Hrvatske zbrinjavat će se na području 
općine Koprivnički Ivanec, dok će sakupljanje i sortiranje 
najvjerojatnije i ubuduće obavljati lokana komunalna po- 
duzeća. Za sada je predviđeno da se za realizaciju ovog 
projekta mjesečno izdavjaju 2 kune i 50 lipa po doma- 
ćinstvu, dok će se konačna cijena odvoza smeća utvrditi 
naknadno. Prema predviđanjima ona ne bi trebala biti 
znatno veća od sadašnje. 

Sporazum je na sjednici vijeća Općine Radoboj pri- 
hvaćen jednoglasno. (vir) 


DESETA SJEDNICA OPĆINSKOG VIJEĆA 
OPĆINE RADOBOJ ODRŽANA JE 15. 
LISTOPADA 2010. 


OPĆINSKI NAČELNIK PODNIO IZVJEŠTAJ 0 SVOM 
RADU 


Općinski načelnik Anđelko Topolovec općinskim 
je vijećnicima podnio izvještaj o svom radu u prvoj po- 
lovici tekuće godine. Najznačajnije aktivnosti odvijale 
su se na izgradnji zavičajne zbirke, dovršetku radova na 
sportskoj dvorani te na planu komunalne infrastrukture. 
Radovi su bili ograničeni dinamikom ostvarivanja pla- 
niranih prihoda, koji su nažalost izostali zbog poznate 
financijske i gospodarske situacije u državi. Tako neka 
sredstva koja su trebala stići iz pojedinih fondova nisu 
ostvarena, pa je u poslovanuju Općine za prvih šest mje- 
seci 2010. godine zabilježen financijski manjak. Općinski 
načelnik sa svojim suradnicima pripremio je niz odluka i 
ostalih materijala za sjednice Općinskog vijeća. Prišlo se 
tako izradi II. Izmjene prostornog plana Općine Rado- 
boj, projektne dokumentacije za Zonu malog poduzet- 
ništva, projekata za pokazno-edukativni centar u suradnji 
s Javnom ustanovom za zaštitu prirode i kulturne baštine. 
Napravljene su i geodetske podloge ga početak projekti- 
ranja dokumentacije uređenja groblja i rimske ceste za 
koju je zatražena prekategorizacija kako bi bila uvrštena 
među županijske ceste. 

Pored toga provedena je procedura preuzimanja 
vodovoda, sanirana su odlagališta otpada, vođena je bri- 
ga o zaštiti djece, izgradnji dječjih igrališta, ostvarivana 
je suradnja sa Županijom i ministarstvima te drugim 
institucijama. 

Izvještaj općinskog načelnika prihvaćen je uz tri 
suzdržana glasa vijećnika HDZ-a. 


bu 
DRŽAVNA REVIZIJA BEZ PRIMJEDBI 


Na sjednici Općinskog vijeća našlo se i izvješće o obav- 
ljenoj reviziji financijskih izvještaja i poslovanja Općine Rado- 
boj za 2009. godinu. Državna revizija svake godine kontrolira 
trošenje sredstava i zakonsko poslovanje u jedinicama lokalne 
samouprave. Ove je godine obavljena revizija poslovanja Op- 
ćine Radoboj u 2009. godini i nije pronađena nikakva pogreš- 
ka, pa je izvješće zaključeno bez ijedne primjedbe. Takvo izvje- 
šće jednoglasno je prihvaćeno od strane općinskih vijećnika. 


Polugodišnji obračun proračuna Općine Radoboj za 
2010. godinu pokazao je da su prihodi ostvareni u iznosu 
od 3.304.291 kuna, što je tek 28,93% od plana za cijelu 
godinu. Tako su prihodi od poreza na dohodak ostvareni 
u iznosu od 43,80%, odnosno 2.408.985 kuna, dok je od 
poreza na dobit ostvareno 440.507 kuna. Ostali prihodi 
su u manjim iznosima kao što su 180.820 kuna prihoda 
od vodovoda, 112.500 kuna od naknade za priključak na 
vodovod, te 50.374 kuna od komunalne naknade. Rashodi 
su ostvareni u nešto većem iznosu od prihoda; 34,65% od 
plana za cijelu godinu, pa je šestomjesečno poslovanje Op- 
ćina Radoboj završila sa gubitkom od oko 400.000 kuna. 
Nakon rasprave izvještaj o općinskom proračunu za prvih 
šest mjeseci ove godione prihaćen je uz tri suzdržana glasa. 


IMENOVANI ČLANOVI STOŽERA 


Općinski vijećnici na svojoj su 10. sjednici imenovali čla- 
nove Stožera zaštite i spašavanja Općine Radoboj. Stožer je 
stručno, operativno i koordinativno tijelo koje pruža stručnu 
pomoć i priprema akcije zaštite i spašavanja kojima rukovodi 
Općinski načelnik, a aktivira se kad je proglašeno stanje nepo- 
sredne prijetnje, katastrofe ili neke nesreće. 

U Stožer su imenovani: Stjepan Peh, načelnik Županij- 
skog centra 112 Krapina, Darko Poljak iz Policijske postaje 
Krapina, Štefanija Kunštek dr. medicine, ugovorni liječnik u 
ambulanti Radoboj, Branko Tušek, zapovjednik DVD Rado- 
boj i Snježana Rihtar, administrativni referent u Upravnom 
odjelu Općine Radoboj. 


MOŽE LI VIŠE ZA DJECU 


Među pitanjima koja su vijećnici postavljali izdaja se ono 
koje se odnosi na visinu novčane pomoći koju Općina Rado- 
boj daje roditeljima novorođene djece. Postavio ga je vijećnik 
Mirko Kiseljak. Općina Radoboj za svako novorođeno dijete 
roditeljima isplaćuje pomoć od 1.000 kuna, dok su te pomo- 
ći u nekim susjednim općinama veće. U prvom polugodištu 
ove godine na području Općine Radoboj rođeno je samo de- 
vetero djece i to je Općinu stajalo 9.000 kuna. Odgovarajući 
na postavljeno pitanje, općinski načelnik Anđelko Topolovec 
naglasio je da smo na kraju jedne proračunske godine i da bi 
prilikom donošenja općinskog proračuna za iduću godinu taj 
prijedlog trebalo imati u vidu i ocijeniti može li ta pomoć ro- 
diteljima u narednom razdoblju biti veća. Predloženo je ta- 
kođer da se prijedlog proračuna Općine Radoboj za 2011. 
godinu pripremi što prije i da se o njemu organizira javna 
rasprava. (vir) 


v 4 
BROJNI KOMUNALNI RADOVI 


Radovi na izgradnji komunalne infrastrukture na po- 
dručju općine Jesenje nastavljeni su ove godine izgradnjom 
nogostupa u Donjem Jesenju i Cerju. Nakon završetka as- 
faltiranja nerazvrstanih cesta, priključenja zaselaka Galovići i 
Osredečki na vodovodnu mrežu, provedeni su javni natječaji 
za drugu fazu izgradnje spomenutih nogostupa. U Donjem 
Jesenju na dionici dužine 400 metara užurbano rade djelatnici 
Krakoma iz Krapine kako bi radovi bili završeni prije nado- 
lazeće zime. Uz izgradnju nogostupa biti će napravljen sustav 
kanalizacije i oborinske odvodnje, kojim se nastoji pokupiti 
oborinske vode koje se slijevaju s okolnih brežuljaka na žu- 
panijsku cestu. Na Cerju Jesenjskom sa radovima su počeli 
djelatnici MB Iransgradnje iz Krapine koji ugrađuju cijevi za 
oborinsku odvodnju. Uz nogostupe će biti postavljena i nova 
javna rasvjeta, time će se povećati sigurnost pješaka i ostalih 
sudionika u prometu, a navedena naselja dobit će ljepši i ur- 
baniji izgled. Ukupna vrijednost radova, uključujući i javnu 
rasvjetu iznosit će 800.000,00 kuna, a sredstva su osigurana u 
Proračunu Općine. 


- + 


a 


Izgradnja nogostupa u Donjem, Jesenju 
RADILO SE CIJELO LJETO 


Mještani naselja Orehovec Radobojski proteklog su ljeta bili 
aktivni na planu komunalnih djelatnosti. Radilo se tako na uređenju 
lokalnih puteva, koji su na pojedinim mjestima prošireni, nasipani 
kamenim materijalom i pripremljeni za obavljanje jesenskih radova. 
Posebna je pažnja poklonjena dionici vinske ceste od Lopatica do 
Popovca u dužini od oko 300 metara. Uz navoženje 80-tak kubika 
materijala ugrađena je i vodovodna mreža za potrebe vikendaša. 
Akciju su pomogli općina Radoboj, mjesni odbor Mihaljekov Jarek 
i poduzeće Krakom, a sami građani platili su iskop, zatrpavanje, te 
nabavu cijevi i ostalog potrebnog materijala. Vodovodna mreža će 
biti u dužini od 370 metara, a do sada je dovršeno oko 250 metara. 
Nastavak slijedi nakon završetka jesenskih poljoprivrednih radova. 
Inače, svaki budući korisnik vode iz vodovoda platit će naknadu u 
iznosu od 2.000 kuna. 

Radilo se i na sanaciji dijela potoka koji se izlijevao na 
okolne oranice i nanosio štetu usjevima, a sanirano je i jedno oveće 
nelegalno odlagalište otpada. Tokom ljeta redovito je košena trava i 
održavane su zelene površine, njegovano je cvijeće oko društvenog 
doma, igrališta, sakralnog objekta, eko otoka i dječjeg igrališta. Oko 
asfaltiranog igrališta betoniran je jarak za odvodnju oborinskih 
voda i obojena je ograda. Obojene su igračke na dječjem igralištu 
i postavljena je zaštitna ograda. Radovi će se nastaviti ovih dana, 
kao i na dovršetku društvenog doma. Na provođenje akcija utječe i 
prisutna recesija tako da nakon ukidanja mjesnih odbora i njihovih 
računa nema više odgovarajuće financijske pomoći od strane Općine, 
a izostale su i druge novčane dotacije. No i uz skromniju materijalnu 

pomoć učinjeno je dosta zahvaljujući prije svega samim mještanima 
i pojedinim gospodarstvenicima. 

Posla još ima dosta i mještani Orehovca Radobojskog očekuju 
bolje dane u narednom razdoblju. (Dragutin Gerić) 


AKTIVNA DJECA DVD-a GORNJA ŠEMNICA 


Unazad nekoliko godina djeca DVD-a Gornja Šemnica 
redovito sudjeluju na raznim vatrogasnim natjecanjima i ma- 
nifestacijama. Tako su ove godine nastupala na 2. memorijalu 
«Marko Piljek», koji je održan 4. rujna u Zavlovcu Zabočkom. 

Vatrogasni podmladak DVD-a Gornja Šemnica pokazuje 
i veliki interes za vježbanjem i odlascima na natjecanja, zajed- 
ničke izlete i druženja. Za sve su to zaslužni i voditelji, koji rade 
s djecom, a ove su im se godine prikljućili i Jelena Veseljak te 
Tomislav Vuzem . 

Djeci i voditeljima valja čestitati na ostvarenim rezulta- 
tima uz želju da i nadalje nastave svojim aktivnostima i tako 
predstavljaju Općinu Radoboj na natjecanjima. (S. G.) 


ISTICANJE KUĆNIH BROJEVA NA STAMBENIM 
OBJEKTIMA 


Sabor Republike Hrvatske donio je na svojoj sjed- 
nici 15.srpnja 2010.godine Zakon o popisu stanovništva, 
kućanstava i stanova u Republici Hrvatskoj u 2011. godi- 
ni. Popis stanovništva provest će se u razdoblju od 01.do 
28.travnja 2011.godine.Popis priprema, organizira i provo- 
di Državni zavod za statistiku. U pripremi, organizaciji i 
provedbi Popisa u okviru svoje nadležnosti sudjeluju i: 

— Ministarstvo vanjskih poslova i europskih integracija, 

— Ministarstvo unutarnjih poslova, 

— Ministarstvo obrane, 

— Ministarstvo pravosuđa, 

— Državna geodetska uprava 

Tehničku dokumentaciju,koja se sastoji od podataka o 
prostornim jedinicama,ulicama i kućnim brojevima zgrada 
za popis stanovništva izradit će Državna geodetska upra- 
va.Ti podaci moraju odražavati stanje na dan 31. prosinca 
2010 godine.S obzirom da službenici Državne geodetske 
uprave,Područnog ureda za katastar Krapina obilaze pod- 
ručje naše Općine radi izrade tehničke dokumentacije za 
provođenje popisa stanovništva mole se stanovnici naše 
Općine kojima su dodijeljeni kućni brojevi, a koji iste nisu 
istaknuli na svojim stambenim objektima da isto učine kako 
bi službenici Državne geodetske uprave, područnog ureda 
za katastar Krapina mogli izraditi što točniju tehničku do- 
kumentaciju za predstojeći popis stanovništva. 

SVIJEĆE ZA POGINULE BRANITELJE 


Predstavnici Ministarstva branitelja, obrane i unutrašnjih poslova, udruga proizašlih iz Domovinskog rata, 
Županije Krapinsko zagorske te Općine Radoboj povodom Dana Svih svetih obišli su grobove poginulih branitelja i 
na mjesnom groblju u Radoboju uz prisutvo obitelji Vjekoslava Cerovečkog- Cige i Josipa Švaljeka zapalili svijeće i 
odali im počast minutom šutnje. Za sve umrle i poginule svijeće su zapalili i ispred središnjeg križa na groblju. 

Delegacija je uz sudjelovanje načelnika općine Jesenje položila vijenac i zapalila svijeću pred spomen križem na 
jesejanskom groblju, te na grobovima poginilih branitelja Stjepana Šaška, Andrije Bajcera i Dragutina Košanskog. 


Šimunović. Načelnik Maligec je na kraju u ime Općine 
Jesenje uručio Stjepanu skroman poklon i zaželio mu do- 
bro zdravlje kako bi mogao još mnogo puta darovati krv. 
Takvim željama pridružili su se i svi prisutni. 


POSJET BOLESNOM ŽUPNIKU 


Delegacija općine Jesenje i načelnik Ivan Maligec 
posjetili su bolesnog župnika Ivicu Košutića koji boravi 
u svečeničkom domu u Varaždinu. Zbog bolesti župnika 
župa Jesenje je dobila privremenog ravnatelja a župnik 
Košutić smješten je u Dom kako bi imao adekvatnu (po- 
trebnu) medicinsku skrb. Susret župnika sa načelnikom 
i predstavnicima Općine prošao je u veselom ozračju, 
PRIJEM ZA JUBILARCA unatoč njegovoj teškoj bolesti. Svi prisutni izrazili su po- 

dršku ohrabrenja te zaželjeli za ozdravljenje kako bi se 

Povodom Dana darivatelja krvi koji se u Hrvatskoj vratio u župu u kojoj je službovao punih trideset godina. 
obilježava 25. listopada načelnik općine Jesenje Ivan 
Maligec je u prostorijama Općine priredio prigodni pri- 
jem za Stjepana Kovačec koji je ove godine ispunio ma- 
gičnu brojku od 100 darivanja krvi. Uz prisustvo ravna- 
telja Gradskog društva Crvenog križa Krapina Davora 
Šimunovića, načelnik je zahvalio Stjepanu na njegovoj 
humanosti, te doprinosu razvoju i animaciji dobro- 
voljnog darivanja krvi u našoj sredini, za što je primio 
Plaketu općine Jesenje. Ravnatelj Šimunović iznio je 
jedan zanimljiv podatak po kojem je Gradsko društvo 
Crvenog Križa Krapina unatrag dvije godine na vode- 
ćem mjestu u našoj zemlji, po prikupljenim dozama te 
za život dragocjene tekućine. Zahvaljujući ljudima kao 
što je Stjepan spašeni su mnogi ljudski životi na čemu 
im cijela zajednica mora biti zahvalna istaknuo je gosp. 

PROŠLOST, SADAŠNJOST, BUDUĆNOST 


Općina Radoboj i Osnovna škola Side Košutić u vremenu od16. do 23. listopada obilježile su nizom razmovrsnih 
sadržaja dan Općine i Škole. Dan općine i škole svake se godine slavi 20. listopada. Odabran je kao sjećanje na odluku 
radobojskih rudara od 20. listopada 1833. godine 

da otvore školu za svoju djecu i da je sami financiraju. Obilježavanje tog dana stoga je i odavanje poštovanja 
ljudima koji su te daleke godine mislili o obrazovanju djece i to im omogučili odricanjem dijela svoje zarade. Radoboj 
zahvaljujući tom događaju spada u one sredine iz kojih su potekli brojni školovani ljudi, koja je zahvaljući rudarstvu 
imala uvjete za razvoj i otkrivanjem velikog broja fosila flore i faune ušla na velika vrata u svjetsku znanost. 

Sve su to razlozi da se kroz program obolježavanja tog značajnog datuma, stariji podsjete, a mladi upoznaju sa 
prošlošću, sadašnjošću i budućnošću radobojskog područja. 

Središnji događaji bili su održavanje svečane sjednice Općinskog vijeća i priredba za Dan škole održani u srijedu 
20. listopada. Radoboj je ove godine imao prigodu da pozdravi promociju dviju značajnih publikacija: «Geološke 
zanimljivosti Krapinsko-zagorske županije» ćiji su autori profesori Geološkog odsjeka Prirodoslovno-matematičkog 
fakulteta Sveučilišta u Zagrebu te «Orhideje na Strahinjšćici i susjednim područjima» autorice prof. Ljiljane Borovečki 
Voska. Uz to u središtu je Radoboja otkrivena informativno-edukacijska tabla «Fosilno i mineralno blago Radoboja». 


NJEGOVANJE TRADICIJE 


Zasvaku su pohvalu i mnogobrojni sadržaji osmišljeni 
i ostvareni u oviru OŠ Side Košutić. Mogli smo tako 
prisustvovati Radionici- Ručni rad naših baka: pletenje, 
kukičanje i izrada goblena. Na galeriji školske sportske 
dvorane bila je postavljena izložba narodnih nošnji, 
ručnih radova, starih odjevnih predmeta, namještaja, 
glazbenih instrumenata, književnog blaga školske 
knjižnice i drugih uporabnih predmeta. Izložba jabuka 
i proizvoda od jabuka, jesenski plodovi Radobojskog 
trnaca te blagoslov jela u školi također su sadržaji koji 
su privukli veliku pozornost domaćina i gostiju. Učenice 
i učenici škole svoj su doprinos dali i kroz zabavni dio 
programa, održana je večer plesa, folklor, ritmika, nastup 


mažoretkinja, a njihovi su gosti i ove godine bili polaznici NAJBROJNIJI SU BILI SPORTAŠI 


glazbene škole «Bonar» održavši svoj koncert. 


Obilježavanje Dana općine i škole Radoboj proteklo 
je i u brojnim sportskim susretima uz više stotina sudio- 
nika. Poćelo je u Gornjoj Šemnici, gdje je na stazi «Borje» 
održano natjecanje motora na dva i četiri kotača. Sada već 
tradicionalni Radobojski maraton održan je u nedjelju 17., 
a biciklijada u subotu 23. listopada. Palaglajderi su održali 
završnicu državne lige u preciznom slijetanju također u su- 
botu 23. listopada. Najnapetije, najbroinije i najzanimljivije 
ipak je bilo kod susreta članova sportskih udruga radobojske 
općine Natjecatelji iz Gornje Šemnice, Jazvina i Radoboja 
natjecali su se u košarci, stolnom tenisu, odbojci, beli, šahu, 
malom nogometu i potezanju konopa. 

Na kraju treba zahvaliti svima koji su sudjelovali u 
planiranju i realizaciji sadržaja obilježavanja Dana općine 
i škole, svim sudionicima kao i brojnim posjetiteljima, gle- 
dateljima i navijaćima. Mala zamjerka domaćim kulturno 
KAZALIŠTE x SLIKE! PJESME umjetničkim društvima zbog izostanka njihovog doprino- 

sa, izuzev Limene glazde «Radobojsa zvona» i Kuburaša 

Treći put za redom Radoboj je bio domaćin glazbene te samim stanovnicima općine Radoboj kojih je ipak bilo 
priredbe «Vnučekove popevke». Najmlađi izvođaći premalo PI pojedinim zanimljivim i korisnim priredbama. 
zabavnih pjesama svoj su doprinos dali koncertom u Obaveza je MERNZom da naredne godine pokušaju ostva- 
školskoj sportskoj dvorani, a amateri iz Svetog Križa "Još veću suradnju sa Via koji e I 
Začetrje i ove su godine oduševili publiku u Radoboju, djelovanje u programu kako bi on bio još kvalitetniji i kako 


Piko a < :' bi u njemu sudjelovalo što više domaćih ljudi. (vir) 
ovaj put izvodeći kazališnu predstavu «Prvi put na moru». 


ŠKOLA, NOGOSTUPI, ZAVIČAJNA ZBIRKA 


Na svečanoj = sjedni- 
ci Općinskog vijeća Općine 
Radoboj, održanoj prigodom 
obilježavanja Dana _ općine 
bili su mnogi gosti, od župana 
krapinsko-zagorskog do gra- 
donačelnika i općinskih na- 
čelnika te velikog broja ostalih 
uzvanika. Domaćine je najviše 
obradovala čestitka koju im je 
uputio župan Siniša Hajdaš Dončić. Uz priznanje i če- 
stitke za do sada ostvarene rezultate župan je obećao da 
će Županija i dalje u skladu sa svojim mogučnostima po- 
magati u ostvarivanju programa na području radobojske 
općine. Naglasio je tako da će u idućoj godini Županika 
Krapinsko-zagorska osigurati realizaciju dovršenja adap- 
tacije stare škole, gdje bi uz Zavičajnu zbirku trebali biti 
uređeni i drugi prostori za potrebe Radoboja, zatim će 
osigurati sredstva za izmjenu stolarije na zgradi OŠ Side 
Košutić u Radoboju te dovršiti asfaltiranje nogostupa uz 
županijske ceste na području Općine Radoboj. 


PRIZNANJE | ČESTITKE 


Siniša Hajdaš Dončić, župan 


Krapinsko-zagorski, uz čestitke 
i obećanja za nove projekte 


Nakon što su članovi limene glazbe Radobojska zvona 
odsvirali hrvatsku himnu Lijepa naša, predsjednik Općinskog vijeća 
Općine Radoboj, Alojz Sajko, pozvao je prisutne da minutom šutnje 
odaju počast svim poginulim i preminulim braniteljima i umrlim 
općinskim vijećnicima Općine Radoboj , pozdravio je brojne goste 
. Medu njima su bili; Župan Siniša Hajdaš Dončić, dožupanica 
Sonja Borovčak i dožupan Anđelko Ferek Jambrek, županijski 
pročelnici i rukovoditelji ureda, gradonačelnici Krapine i Klanjca, 
općinski načelnici susjednih i drugih općina s kojima Radoboj ima 
suradnju na raznim područjima , župnik radobojske župe vič.Ivica 
Bračun, predsjednici udruga građana s područja općine Radoboj, 
gospodarstvenici te općinski vijećnici, kao i domaćice koje su 
sudjelovale u natječaju za najljepše uređenu okućnicu te nagrađeni 
učenici i njihove mentorice iz OŠ Side Košutić Radoboj. 

Zahvaljujući svima na odazivu izrazio je uvjerenje kako je tako 
brojna nazočnost viskih gostiju ujedno i priznaje Općini Radoboj za 
ostvarene rezultate. 

U ime gradonačelnika i općinskih načelnika, domaćinima je 
Dan općine i škole čestitao načelnik Općine Jesenje, Ivan Maligec, 
a čestitkama su se pridružili i potpredsjednik Županijske skupštine 
te župan KZŽ. 


rijedne radobojske-domaćice, koj FI ile pi 
t iglu o uređenju svojih okućnica, “; di 
Fr 

"e 
DOK NEKI LAŽU, MI RADIMO 


Obraćajući se prisutnima na svečanoj sjednici Općin- 
skog vijeća Općine Radoboj načelnik Anđelko Topolo- 
vec, ukratko je iznio podatke o tome što je u Općini na- 
pravljeno od prošlogodišnjeg obilježavanja Dana Općine 
do danas. Podsjetio je sudionike svečane sjednice na značaj 
događaja iz 1833. godine, kada su radobojski rudari doni- 
jeli odluku o otvaranju škole za svoju djecu, a to je bio i 
povod za određivanje dana općine i škole u Radoboju. 

Govoreći o aktivnostima na izgradnji komunalne in- 
frastrukture, uređenju prostora za zavičajnu zbirku, dovr- 
šetak školske sportske dvorane, donošenje brojnih odluka 
značajnih za stanovništvo Općine Radoboj, općinski je na- 
čelnik rekao i to da dok neki lažu mi radimo. Radimo koli- 
ko u današnje vrijeme možemo jer neki od značajnih pro- 
jekata nisu relizirani zbog nepoštivanja potpisanih ugovo- 
ra između državnih institucija i Općine. Tu se prije svega 
radi o rekonstrukciji Rimske ceste i još nekim sadržajima. 

Sve u svemu u Općini Radoboj ostvaruju se kontinu- 
irano dobri rezultati na svim područjima društvenog, gos- 
podarskog, kulturnog i sportskog života, a u skladu s mno- 
gučnostima tako će se nastaviti i u narednim godinama. 


Učenici OS Side Košutić koji su ostvarili zapažene rezultate na 
natjecanjima , kao i njihove mentorice primili su posebno priznanje 


Općine. 


kJ na svećanoj sjednici zabavljao je 


stavom. 

ULJEPŠAN VATROGASNI DOM 


Vatrogasni dom u Radoboju dobio je novi, ljepši, 
vanjski izgled. Obojena je, naime, fasada i asfaltiran je 
prostor oko same zgrade predviđen za parkiranje. Svakako 
da je ovo bilo potrebno jer se tu održavaju uglavnom 
svi značajni događaji. Kako se i unutrašnjost , posebno 
dvorana na katu stalno obnavlja i dobro održava Radoboj 
ima odgovarajući prostor za održavanje različitih skupova 
i druženja. Brigu o svemu tom vodi vodstvo DVD-a 
Radoboj za što im treba odati zasluženo priznanje. 


Jedan od rijetkih projekata koji se ostvaruje unatoč 
prisutnim teškoćama je adaptacija stare školske zgrade u 
Radoboju. Nakon sanacije zidova i ostalih radova stiglo 
se do postavljanja krovne konstrukcije. Zaštitit će se tako 
cijeli objekat od kiše i snijega prije nadolazeće zime, a 
moći će se prići i uređenju unutrašnjosti. 


Vremenski uvjeti nisu baš išli ona o ruku 


poljoprivrednicima. Berba grožđa nerijetko se odvijala se 
po kiši, no bilo je i sunčanih dana. Za berbu kukuruza na 
našim njivama još uvijek treba mnogo ruku, a dobro dođe 
njih više i kod pospremanja repe. 


BOGATSVO GLJIVA 


Ove jeseni, kao rijetko kada, naše šume pa i livade 
i dvorišta , bili su prepuni različitih vrsta gliva. Nažalost 
bilo je i slučajeva trovanja sa smrtnim posljedicama. 
Stoga najbolje prolaze oni koji beru samo one glive za 
koje su sigurni da su jestive više puta. 

RODILE 1 ŠLJIVE [ JABUKE NAJLJEPŠA OKUĆNICA 


Nakon više nerodnih godina ova je donijela bogati Uz Dan općine i ove su godine podjeljene nagrade 
urod šljive, bistrice, a to znači da će biti dobre rakije za najljepše okućnice. Ove je godine titula pripala Ani 
šljivovice. Jabuke su također donijele dobar urod. Uz Horvat. 
pospremanje za zimnicu dobar dio nji završio je kao 
sirovina za rakiju ili vinski ocat. Treba li naglašavati da 
su sve to ekološki proizvodi, ali je još uvijek nerješeno 
pitanje kako te blagodati i financijski iskoristiti. 


BUKA MOTORA U G. ŠEMNICI 


Na stazi «Borje» u Gornjoj Šemnici buka motora 
na dva i četiri kotača dala je svoj doprinos obilježavanju 
Dana općine Radoboj. 


ASFALTIRANI NOGOSTUPI 


Proteklih dana stotinjak metara nogostupa uz naše 
prometnice dobilo je asfaltni sloj. Radovi se nastavljaju i 
ovih dana, a financiraju ih Općina Radoboj i Županijska 
uprava za ceste. 


PRVI PUT NA MORU 


Da nema vrijednih kazališnih amaterua iz Svetog Križa 
Začretje, Radoboj bi svoj dan proslavio bez kazališne predstave. 
No, zahvaljući njima i ove su godine ljubitelji kazališnih predstava, 
prije svega onih u humorističkom stilu, došli na svoje. Pred velikim 
brojem posjetitelja glumci iz Začretja prikazali su nam kako je to 

ada dođemo na more 


(10 
RADOBOJ UZ BOK HUŠNJAKOVOM 


U okviru programa obilježavanja Dana Općine Radoboj 
u prostorijama vatrogasnog doma u Radoboju održana je pro- 
mocija publikacije «Geološke zanimljivosti Krapinsko-zagorske 
županije». Knjigu koja na tridesetak stranica teksta i slika opisuje 
najznačajnija geološka nalazišta na području Krapinsko —zagor- 
ske županije izdala je Krapinsko zagorska županija u suradnji sa 
Javnom ustanovom za upravljanje zaštićenim prirodnim vrijed- 
nostima na području Krapinsko-zagorske županije, a autori tek- 
stova i fotografija su: doc. Dr. sc. Marijan Kovačić, izv. Prof. dr. sc. 
Dražen Balen, prof. dr. sc. Darko Tibljaš te prof. Zorica Petrinec, 
dok je urednik Ivan Ištok , dipling. šumarstva, ravnatelj Javne 
ustanove za upravljanje zaštićenim prirodnim vrijednostima. 

Od tridesetak stranica radobojskom području pripadaju če- 
tiri stranice, koliko je dobilo i Nalazište pračovjeka Hušnjakovo 
Krapina. Dokaz je to da je Radoboj uz Hušnjakovo najpoznatije 
nalazište fosila flore i faune. Svoje mjesto u znanstvenom svijetu 
geoloških zanimljivosti Radoboj mora prije svega zahvaliti rud- 
niku sumpora jer je prilikom njegove eksploatacije pronađeno 
blizu 10 tisuća komada fosilnih ostataka oko 300 različitih bilj- 
nih vrsta. Njapoznatiji je svakako fosilni list vinove loze za koji 
su stručnjaci utvrdili da je star oko 12 milijuna godina. Najveći 
dio tih ostataka nalazi se u muzejima u Beču, Budimpešti, Gracu, 
Ljubljani i Zurichu.U Hrvatskoj se radobojska zbirka največim 
dijelom čuva u Hrvatskom prirodoslovnom muzeju u Zagrebu i 
jedna je od najbogatijih paleobotaničkih zbirki tog muzeja. Zna- 
čajna zbirka nalazi se u muzeju na Hušnjakovom u Krapini. 

Uz fosilne nalaze raznovrsnih biljnih vrsta vrlo je bogata i 
zbirka fosila faune. Ima tu fosilnih ostataka kukaca, riba, kitova, 
morskih rakova, ptica, školjaka, puževa i mnogih drugih vrsta. 
Fosilni kukci posebno su značajni jer se njihovi nalazi u svijetu 
vrlo rijetki. U Radoboju su pronađeni fosilni ostaci različitih vr- 
sta bumbara, cvrčka, osa, mušica, lisnih stjenica, mrava i sličnih 
insekata. 


Osim fosila biljnog i životinskog porijekla Radoboj je po- 
znat i po mineralnim nalazištima. Najpoznatiji je sumpor, a ma- 
nje je poznato da su tu pronađeni i kristali barita, kojeg zbog 
težine nazivaju i kamen težac. Pronalazak kristala barita u Rado- 
boju 1850. godine smatra se prvi uopće zabilježeni nalaz barita 
u Hrvatskoj. 

Zahvaljući svojoj više milijunskoj povjesti uz promociju 
knjige o značajnim geološkim zanimljivostima Radoboj je dobio 
i posebnu tablu u svojem središtu koja prikazuje fosilno i mine- 
ralno blago našeg područja. Tablu je na sam Dan Općine otkrio 
župan krapinsko-zagorski Siniša Hajdaš Dončić. 

Inaće su u publikaciji «Geološke zanimljivosti Krapinsko- 
zagorske županije» obrađena nalazišta na Medvednici u Humu 
Zabočkom, Risvičkoj Gori, Kuna Gori, Krapini, Donjem Jese- 
nju, Gotalovcu, Hrašćini i Radoboju. (vir) 


Radobojsko-Jesejanski list br. 27 /Godina III./ 29. listopada 2010. 1 


VNUČEKI I VNUČICE LIJEPO POPEVAJU 


U petak 22. listopada u radoboju je održan 3. po redu 
festival naziva»Vnučekove popevke». Ova tradicionalna pri- 
redba uz obilježavanje dana Općine i Škole okupila je djecu 
i mlade između 8 i 16 godina starosti. Općina Radoboj, kao 
organizator, odredila je da festival nije natjecateljskog karak- 
tera pa je svoje umjeće bez posebnog opterećenja pred oko 
300 —tinjak posjetitelja u školskoj sportskoj dvorani pokazalo 
28 izvođača iz Radoboja, jazvina, Gornje Šemnice, Brestovca 
Orehovičkog, Oroslavja i Varaždina.Kao nagradu za uložen 
trud evo njihovih imena: 

Filip Mikša, Valentina Žnidarić, Ana Pavleković, Va- 
lentino Zlabur, Melanija Sente, Petra Valjak, Hana Horvat, 
Petra Novački, Ivana Vuzem, Adrijana Dunaj, Ena Kola- 
rić, tamara Leško, Adriana Hlebec, Mateja Herceg, Lana 
Vuzem, Tomislav Sajko, katarina Šivalec, Ivona Belošević, 
Petra Mlakar, Lucija Kiseljak, Antonija Šivalec, Lorena Pa- 
žameta, Domagoj Kobeščak i Helena Poljak. 

Na oduševljenje brojne publike izvođene su skladbe od 
dječjih, kajkavskih pa sve do zabavnih i pop pjesama. Kao gosti 
nastupili su popularni glazbenici iz Zagorja: Gordana Ivanjek, 
Marko Vukes i Ivan Benc. Nakon službenog dijela uslijedio je 
prigodni domijenak i druženje, a svi su izvođači dobili prizna- 
nja za nastup. Uspjeh dosadašnjih priredbi «Vnučekove po- 
pevke» obavezuje organizatore da taj vid uključivanja mladih 
njeguju i ubuduće te da priredba preraste u glazbeni događaj 
još širih razmjera. (B. Pavleković) 


Voditeljica priredbe Gordana Tepuš, šemničarska sneha, kak se i šika 


prvog je najavila domaćeg «dejčeca» Filipa Mikšu. 

NOVOSTI IZ OŠ SIDE KOŠUTIĆ RADOBOJ 


11 


Ove stranice priprema, uređuje i 


lektorira OŠ Side Košutić Radoboj 


DANI ŠKOLE 


Od 18. do 22.listopada ove godine u OŠ Side Košutić u Radoboju 
održavali su se Dani otvorenih vrata škole. Učitelji i učiteljice ove su se go- 
dine veoma potrudili da se vi, kao i mi, što bolje zabavite. Program je bio 
raznovrstan, zanimljiv, a uz sve to i poučan. 

Učitelji i učenici su se potrudili i svaku učionicu pomno ukrasili u je- 
senskom ugođaju. 18.listopada održavala se plesna večer. Prve su led probile 
mažoretkinje koje su veoma marljivo uvježbale svoju koreografiju uz pomoć 
gospođe Sonje iz Desinića i učiteljice Dragice Pospiš. Poslije njih nastupale 
su klinceze, zatim juniorke i na kraju uvijek dobre seniorke. Duo nastup 
izvele su nam Lea i Lucija koje su sve zadivile svojim umijećem plesanja. 

No, dvoje veoma posebnih plesača ostavilo je publiku bez daha. To 
su Darija iz 5.a razreda naše škole i Matija koji nam je došao iz četvrtog 
razreda iz Krapine. Svi su bili oduševljeni njihovim izvedbama latino-ame- 
ričkih plesova. Naime, njih dvoje su profesionalni plesači, a uz to su i plesni 
partneri koji su osvojili već mnogo medalja. 


Nakon njih na- 
stupio je 3.a razred koji 
je vježbao pod budnim 
okom učiteljice Kar- 
men Roginić. Ugođaj 
Divljeg zapada u našu 
školu unijele su uče- 
nice koje su plesale na 
country  pjesmuCožton 
eye Joe. Šećer na kraju 
bila je folklorna skupina 
koja je izvodila narodne 
plesove. 


Poslije plesne večeri mogli ste pogledati izložbu Knjižno blago naše 
školske knjižnice te se okušati u kukičanju, vezovima, izradi goblena i pletenju. 

U utorak 19 listopada u školi je sve bilo u znaku kraljice voća - jabuke. 
U atriju škole bile su izložene raznovrsne starinske sorte jabuka, a u holu 
škole ste mogli pročitati neke pjesme i sastavke koji su posvećeni tom voću. 
Tog je dana bila i izložba proizvoda od jabuka te predstavljanje brošure pod 
nazivom Radobojski trnac —kolači i ostali proizvodi od jabuka. 


Od utorka pa do petka mogli ste razgledati izložbu narodnih nošnji 
i ručnih radova te vrijednih starih odjevnih predmeta i namještaja koja se 
održavala na katu sportske dvorane. 

No najveći spektakl sigurno je bio onaj 20.listopada kada se održala 
školska priredba. U 16 sati mogli ste biti s nama i uživati u raznim pjesmama 
zbora, pomno pripremljenim igrokazima, recitacijama i plesnim izvedbama. 
Posjetilo nas je veoma mnogo ljudi, od kojih posebno izdvajamo dožupanicu 
za društvene djelatnosti Sonju Borovčak, zamjenika župana za gospodar- 
stvo Anđelka Ferek-Jambreka, predstavnike Općine i ravnatelje susjednih 
škola. Svima se svidio igrokaz Babičina asocijacija kojeg su osmislile učenice 
7.b razreda pod vodstvom učiteljice Ivanke Švaljek te monolog Penzioner 
koji je razveselio brojne djedove i bake koji su došli vidjeti nastup svojih 
najmlađih. Plesne izvedbe prezentirale su nam mažoretkinje, učenice-kau- 
bojke, folkloraši i ritmička skupina. Nekoliko učenika recitiralo je pjesmice 


na kajkavskom narječju. Kroz program su nas vodili Tomislav i Lana koji 
su nam, uz to što su bili odjeveni u narodne nošnje, prezentirali i kajkavsko 
narječje. 

21 listopada profesorica kemije i biologije Ljiljana Borovečki-Voska 
predstavila nam je svoju knjigu Orbideje na Strahinjščici. Pokazala nam je 
slike koje je ona osobno fotografirala. Za tu prigodu učenici su oslikali orhi- 
deje ,a slike izložili u maloj dvorani naše škole. 

22. listopada održano je sportsko druženje učitelja i općinara. Na te- 
renu je bilo vatreno. Učitelji su pobijedili u odbojci, a općinari u nogometu. 

Na kraju, moj je zaključak - neka bude žao svima koji nisu došli i 
uživali u danima škole, a svima koji ste došli i zabavili se, zahvaljujemo na 
podršci. Vidimo se dogodine. 

Jelena Sajko, 5.a 


KNJIŽEVNI SUSRET POVODOM MJESECA HRVATSKE 
KNJIGE 


Mjesec hrvatske knjige manifestacija je koja se obilježava od 
15. listopada do 15. studenog. Ove godine posvećena je biološkoj 
raznolikosti. Uz ostale aktivnosti vezane uz Mjesec knjige, pozvali 
smo u goste književnika Jadranka Bitenca. 

Književni susret održan je 28. listopada, a bio je namijenjen 
učenicima predmetne nastave. Susret je organiziran u suradnji s 
izdavačkom kućom Alfa. Ovom prilikom književnik je predstavio 
dvije knjige: Lana-godina mačke i Twist na bazenu (lektira za 6. 
razred). 

Voditeljice susreta, Tea i Maja, pozdravile su gosta i prisutne 
učenike i učitelje, te im zaželjele ugodno druženje. Saznali smo 
nekoliko podataka o piščevom životu, te upoznali djela koja je 
napisao. Zatim smo pisca zamolili da nam sam predstavi svoja 
djela i ispriča zanimljivosti vezane uz svoj život i spisateljski rad. 
Gospodin Jadranko se raspričao o tome kako je nastala knjiga 
Twist na bazenu. To je zapravo autobiografski roman koji govori 
o problemima alkoholizma i nasilja u obitelji. Pisac je učenike 
oduševio svojom energijom i duhovitošću, te su se osobito začudili 
saznavši da ima već 60 godina. Uslijedila su pitanja učenika, od 
onih vezanih za književni rad do onih o omiljenom sportu, prvoj 
ljubavi, omiljenom predmetu. Najzanimljiviji je svakako bio 
dio kad je pisac pročitao ulomak iz romana Twist na bazenu u 
kojem se opisuje prvi poljubac. Saznali smo brojne zanimljivosti 
iz piščevog djetinjstva, poput činjenice da mu je otac bio vojno 
lice. Posebno smo se iznenadili što je gospodin Jadranko završio 
zrakoplovnu vojnu gimnaziju, te naučio upravljati avionom. 
Pisanjem se i dalje bavi, a u duši se osjeća kao mladić iako je kaže, 
pred ogledalom šezdesetogodišnjak. 

Neuobičajeni književni sat protekao je ugodno i prebrzo. 
Hrabriji učenici zamolili su pisca za autogram, a učenice iz 
novinarske grupe napravile su kratki intervju. 

I sljedeći Mjesec hrvatske knjige obilježit ćemo nekim 
zanimljivim književnim susretom, upoznajući tako naše dječje 
pisce i bogateći naš knjižni fond. 

Jasenka Marmilić 


(12 
POŽAR NA OBITELJSKOJ KUĆI 


Jesenje: U Nedjelju 10. listopada u Cerje Jesenjskom 
izbio je požar na obiteljskoj kući. U gašenju gožara 
sudjelovali su vatrogasci DVD-a Jesenje, sa dva navalna 
vozila i djelaznici JVP Krapina. Požar se velikom 
brzinom razbuktao, budući da je vlasnik, Ivan Bosak, 
zbog skromnih primanja objekt gradio od raznovrsnog 
gorivog materijala. Kako su u kući bile dvije plinske boce, 
glavni smjer gašenja bio je spriječiti zagrijavanje boca i 
eventualnu eksploziju. Spretnošću vatrogasaca boce su 
izvučene, ali je nažalost stolarija i drveni dio kuće izgorio. 
Gašenje je bilo dosta otežano zbog nemogučnosti 
pristupa objektu pa su vatrogasci morali radi lakšeg 
gašenja raskrčiti prilaz. Na intervenciji je sudjelovalo 28 
vatrogasaca DVD-a G. Jesenje i 12 članova JVP Krapina. 
Vlasniku kuće požar je za nekoliko minuta uništio sve što 
je prema svojim skromnim primanjima starao godinama. 
Kako zima stiže, Općina Jesenje nastoji u suradnji sa 
Centrom za socijalnu skrb Krapina pronaći rješenje za 
zbrinjavanje Ivana i Nade, budući da su oboje korisnici 
socijalne pomoći. 


YA. 
ki : 


AM 


PA 
A 

OSNOVNOJ ŠKOLI GORNJE JESENJE PRVO MJESTO 


Turistička zajednica KZŽ već nekoliko godina 
objavljuje nagradni natječaj za vrtiće i osnovne škole pod 
glavnom temom-VOLIM HRVATSKU. Osnovna škola 
Gornje Jesenje drugi je put za redom osvojila 1. mjesto. 
Dodjela nagrada održana je 7. listopada 2010. u hotelu- 
termama Jezerčica u Donjoj Stubici pod pokroviteljstvom 
Turističke zajednice i župana Krapinsko-zagorskog 
Siniše hajdaša Dončića. Učenice 8. razreda OŠ Gornje 
Jesenje Petra Pek i Ivana Buzina osvojile su svojim radom 
još jednom 1. mjesto, s podnaslovom teme: Bogatstvo 
Hrvatske u kaplici vode. U sklopu izvannastavnih 
aktivnosti, radom u likovnoj grupi sa voditeljicom 
Zdenkom Lazar, izradile su plakat-poruku u tehnici 
grottagea tj. Pastela i tempera, grubim skidanjem iglom. 
Djevojčice su time zaslužile svaku pohvalu, želimo im 
uspjeh i u nadolazećoj godini, kako bi potvrdile svoj 
uspjeh. (Z. Lazar) 

IZGRADNJA ŠUMSKOG PUTA 


Udruga privatnih šumovlasnika Jela iz Jesenja i njezin pred- 
sjednik Stjepan Kovačec —mlađi, pokrenuli su inicijativu za izradu 
šumskog puta sa sjeverne strane podnožja Strahinjčice. Udruga je 
projekt prijavila na Ministarstvo šumarstva i vodnoga gospodarstva 
koje je prepoznalo nužnost izrade i uređenja puta koji vodi do pri- 
vatnih šuma. Nakon svih potrebnih predradnji i suglasnosti vlasnika 
parcela uz put izvedeni su radovi te je napravljen i uređen put dužine 
2000 metara. Vrijednost radova iznosila je cca. 200.000,00 kuna ,a 
cjelokupnu investiciju financiralo je navedeno Ministarstvo. 


Izrada šumske ceste podno Strahinjčice 


NOVE PLOČE DOBRODOŠLICE 


Uz županijske i lokalne ceste koje vode prema općini Jesenje 
postavljene su ovih dana nove ploče dobrodošlice. Na pločama su uz 
grb Općine Jesenje ispisane riječi dobrodošlice na četiri jezika; hr- 
vatskom, engleskom, njemačkom i nama slabo znanom mađarskom. 
Posljednji na tabli mađarski jezik napisan je zbog mađarskih turi- 
sta koji u ljetnim mjesecima prolaze našim krajem putujući prema 
Jadranu. Uz nerazvrstane ceste koje su asfaltirane proteklih godina 
postavljeni su također prometni znakovi , te putokazi prema zasel- 
cima. Postavljenim znakovima olakšati će se i povećati sigurnost su- 
dionika u prometu. 


| Općina Jesenje 


| Dobro došli! : 
| Welcome! tn 3 
Wilikommen! 4. 2% 4 
Udvčzičm! 

PRVE AO 


Lai 


Postavljanje ploča dobrodošlice 
DRUŽENJE UMIROVLJENIKA 


Udruga umirovljenika Radoboj organizirati će 11. 
prosinca 2010. godine druženje umirovljenika Općine 


Radoboj . Zna se da će druženje za kraj godine poćeti 
u 15 sati, ali se još nezna gdje će biti. Kada će mjesto 
druženja biti utvrđeno, umirovljenici će o tome biti 
obaviješteni putem oglasa na oglasnoj ploći. 

IN MEMORIAM: 


ANDRIJA ŠALKOVIĆ 


Iz naše je sredine nenadano zauvijek otišao još jedan 
zaslužan mještanin. U pedeset petoj godini života nakon 
kratke i teške bolesti umro je ANDRIJA ŠALKOVIĆ. 
Rođen u seoskoj obitelji teško se probijao kroz život. Uz sve 
teškoće stekao je fakultetko obrazovanje i godinama radio 
na odgovornim mjestima u nekada najuglednijoj krapinskoj 
firmi: Tiskari «Ljudevit Gaj». Devedesetih godina prošlog 
stoljeća ulazi u privatne poduzetničke vode gdje se nalazi 
do prerane smrti. 

Općina Radoboj, 

Mjesna zajednica Ja- 
zvine i posebno No- 
gometni klub Radoboj 
mnogo toga trebaju 
zahvaliti Andriji. U 
početku svoje poslov- 
ne , društvene i poli- 
tičlke karijere svoje je 
sposobnosti i želju za 
stvaranje boljih uvjeta 
u svojoj sredini usmje- 
rio na aktivnosti tadaš- 
nje Mjesne zajednice 
Jazvine, da bi njegov 
neizbrisiv trag ostao na prostorima i aktivnostima Nogo- 
metnog kluba u Radoboju. Okupivši desetak prijatelja i 
suradnika početkom devedesetih godina preuzima odgo- 
vornost za tada jedinu sportsku organizaciju u Radoboju, 
Nogometni klub. Uz izgradnju sportskih prostorija i pot- 
punu rekonstrukciju igrališta radi na okupljanju mladih no- 
gometnih talenata, kako sa područja općine Radoboj tako i 
bliže okolice i ostvaruje najveće rezultate u povijesti kluba. 
U dane Domovinskog rata u Radoboj dolaze na odigra- 
vanje prvenstvenih i kup utakmica nogometaši iz Ogulina, 
Karlovca, Jastrebarskog, Zagreba i drugih mjesta i slobodno 
se može zaključiti da su mnogi iz Karlovačke, Zagrebačke 
i Krapinsko-zagorske županije u to vrijeme rado dolazili u 
Radoboj, ili primali radobojske nogometaše u svojoj sredini. 

U vrijeme vođenja NK Radoboj od strane Andrije 
Šalkovića u Radoboju nastupaju nogometaši zagrebačkog 
Dinama, mlade hrvatske nogometne reprezentacije i mno- 
gih drugih velikih klubova. Ostaje stoga trajna zahvalnost 
kako nekadašnjih tako i sadašnjih i budućih generacija ra- 
dobojskih nogometaša Andriji Šalkoviću, jer bez njegovog 
doprinosa oni nebi imali uvjete kakove imaju i nebi se mo- 
gli ponosti ostvarenim rezultatima. 

Ponovnim osnivanjem Općine Radoboj, Andrija se 
angažira na stvaranju lokalne vlasti i na prvim izborima biva 
izabran u Općinsko vijeće. Nakon četverogodišnjeg man- 
data izabran je za člana Općinskog poglavarsta zaduženog 
za razvoj gospodarstva. Zaokupljen sve većim obavezama u 
okviru privatnog poduzetništa, posljednjih se godina manje 
angažira na sportskom i društvenom planu, ali to ne uma- 
njuje njegov ukupni doprinos probitku sredine iz koje je 
ponikao i koja mu se na svemu zahvaljuje, a vrijeme će po- 
kazati koliko će se djelo Andrije Šalkovića trajno obilježiti. 


SPORTAŠI DALI VELIKI DOPRINOS 
OBILJEŽAVANJU DANA OPĆINE 


Sportska zajednica 
Općine Radoboj ove je go- 
dine aktivno sudjelovala u 
obilježavanju Dana Općine. 
Sportske udruge iz Jazvina, 
Radoboja i Gornje Šemnice 
organizirale su natjecanja u 
sedam disciplina. Igrala se 
košarka, stolni tenis, šah, be- 
lot, ženska i muška odbojka 
i nogomete, a potezao se i 
konop. Uz sudjelovanje više 
od stotinu natjecatelja, nad- 
metanja je pratio veliki broj 
gledatelja, koji su zdušno 
bodrili svoje predstavnike. 
Najviše uspjeha imali su predstavnici Š.K.U.G, «Josip 
Poljak» iz Jazvina, drugi su bili predstavnici Radoboja, a 
treće je mjesto pripalo natjecateljima iz Gornje Šemnice. 
Završna svečanost održana je u radobojskom vatroga- 
snom domu, gdje su predsjednik Općinskog vijeća Alojz 
Sajko i općinski načelnik Anđelko Topolovec zahvalili 
svim natjecateljima na sudjelovanju i pozvali ih da i na- 
redne godine sudjeluju u proslavi Dana općine Radoboj. 
(M. Topolovec) 


Prijelazni pehar osvojila je 
ekipa Jazvina, a predsjednik 
udruge «Josip Poljak», Janko 
Cvetko nije krio zadovoljstvo 
ostvarenim uspjehom. 


Članovi pobjedničke ekipe 

ZAVRŠNICA DRŽAVNE LIGE U PRECIZNOM 
SLIETANJU PARAGLIDEROM 


U subotu 23. listopada adrenalin, natjecateljski duh, 


ugodno druženje i što je najvažnije, lijepo vrijeme, obilježili 
natjecanje parajedriličara koje se održalo u Radoboju. Radi se 
o natjecanju u preciznom slijetanju pod nazivom Hrvatski — 
liga kup u preciznom slijetanju 2010. 


Liga se održava u nekoliko kola, od veljače do listopada, 
a sudionici su klubovi s područja Hrvatske. Subotnje natjeca- 
nje bilo je peto kolo što je ujedno i zavšnica spomenute lige. 
Domaćin završnice ovog natjecanja već tradicionalno je Klub 
padobranskog jedrenja Jastreb,-Radoboj, a klubovi koji su 
se natjecali su: LK Parafreek iz Samobora, KPJ Let iz Ivanca, 
KSL Kolibri iz Cvetlina te LD Zaprešić. Liga ukupno ima 
pedesetak natjecatelja od kojih se u Radoboju natjecalo tride- 
setak iz spomenutnih klubova. Među njima bio je i gost natje- 
catelj iz Engleske. 

Kako je riječ o natjecanju u preciznom slijetanju cilj je 
bio sletjeti što bliže točki koja se nalazi u krugu od deset 
metara a promjera je samo 3 centimetra. Svaki natjecatelj ima 
priliku u dvije serije pokazati svoju spretnost. Prvo je mjesto 
pripalo Goranu Burazeru iz Parafreeka, a dugo je mjesto za- 
uzeo Zdravko Jakop iz Leta. Ireće mjesto pripalo je jedinoj 
djevojci koja se natjecala među njih trideset. Riječ je o Martini 
Hohnjec iz kluba Parafreek. 

Osim što se natječu pojedinci ovo je natjecanje i ekipnog 
karaketera pa je u tom dijelu najbolja bila ekipa kluba Kolibri 
iz Cvetlina. 

Domaćin ovog natjecanja, klub Jastreb slavio je jedanaestu 
godinu postojanja. Klub okuplja letače s područja Krapinsko — 
zagorske županije pa tako ima članove iz Radoboja, Krapine, 
Pregrade, Stubičkih Toplica, Đurmanca i Zlatara. 

Ovim događajem zatvorena je još jedna sezona letenja no 
za nekoliko mjeseci ćete opet moću uživati gledajući ih kako 
se bave ovim zamiljivim i neobičnim sportom, a možda se i 
odvažite pa postanete jedan od njih. (J.D.) 

OTVORENA LIGA U BELOTU 


Športsko kulturna udruga građana «Josip Poljak» 
Jazvine organizira otvorenu ligu u belotu. Natjecanje će 
početi 20. studenoga 2010. godine u 18 sati, a održavati će 
se u prostorijama društvenog doma u Jazvinama. 

Prijave se primaju 20. studenoga do 17 sati i 30 
minuta. 

Prve tri ekipe primiti će novčane nagrade, a kotiza- 
cija po ekipi iznosi 100 kuna. 


NA RADOBOJSKOM MARATONU PEDESETAK 
MARATONACA 


Ove godine Radobojski je maraton po broju sudi- 
onika nadmašio dosadašnje. U nedjelju 17. listopada sa 
starta u Radoboju krenulo je na stazu dugu 15.200 me- 
tara čak 49 natjecatelja, među kojima su se našli i Stje- 
pan Sever i Stjepan ferek Florjan iz Gorjana i ostvarili za 
mnoge neočekivane rezultate . Sever je bio ukupno na 13, 
a Ferek Florjan na 19 mjestu. Maratonci su istrčali stazu 
koja je vodila od Radoboja prema Lopaticama, Radoboj- 
skom Orehovcu, Radobojskim Bregima, Gornjoj Šemni- 
ci, Gorjanima pa do Radoboja. Ukupni pobjednik bio je 
s vremenom od 1 sata 19 minuta i 54 sekunde Nedjeljko 
ravnić iz Zagreba, drugi Josip Lacković iz kluba Hrvatski 
sokol, a treći Siniša Kovač iz Žumberka. U ženskoj kon- 
kurenciji najbolja je bila Marija Vraić iz Zagreba, druga 
Mirela Turk iz Čakovca, a treća Višnja Škevin iz atlet- 
skog kluba Sljeme. Četvero najbolje plasiranih primilo je 
novčane nagrade od 500 do 100 kuna. 

Organizatori: Općina Radoboj, Sportska zajednica 
općine Radoboj i suorganizator Maraton klub iz Krapine 
uspjeli su uz pomoć sponzora Dundoprometa, Poljopri- 
vredne zadruge radoboj, Županike Krapinsko-zagorske 
i Bregi-ekspresa uspjeli su uspjelu sportsku priredbu na 
koju iz godine u godinu stiže sve veći broj natjecatelja iz 
mnogih krajeva Hrvatske, a eto ove su se godine pojavili 
i natjecatelji iz radobojske općine. 

(G. Poslončec) 

IMAMO | DOMAĆE BICIKLISTE 


Proslavi Dana općine i ove su se godine pridružili 
biciklisti. U subotu 23. listopada trasom Rimske ceste 
vožena je treća biciklijada. Osamnaest rekreativaca vozilo 
je 11.700 metara, a među njima našla su se i dva domaća 
dečka Mario i Božidar Draganić, koji su osvojili 9. i 14. 
mjesto. Inaće pobjednici su Luka Špehar iz Zlatarai Zoran 
Bregović iz Varaždina, dok je treći bio Karlo Glumpak iz 
Zlatara. Pobjednici su dobili novčanu nagradu od 450, a 
treće plasirani 300 kuna. Kod žena prva je bila Sandra 
Sinković iz Krapinskih Toplica, a druga Vlasta Orehovec 
iz Krapine. I njima su pripale novčane nagrade. 


U kategoriji kadeta, koji su vozili kraću stazu sudje- 
lovalo je i četvero domaćih natjecatelja: Lorena Ban Vu- 
kmanović, zauzela 7. mjesto, Božidar Dunaj , treće, Karlo 
Rihtar, peto i Marko Cerovec osmo mjesto. Pobjednik u 
toj kategoriji bio je Filip Pentek iz Zlatara. Svi sudionici 
na poklon su dobili majice, različite radobojske suvenire, 
topli obrok i napitke, dok je pobjednik dobio biciklistič- 
ku jaknu i rukavice, drugoplasirani majicu a treći bicikli- 
stičku kacigu. Sredstva za održavanje ove manifestacije 
osigurala je Općina Radoboj, cilj je postignut, promocija 
Općine i zdravog načina života jedino se vozaći nisu baš 
proslavili. Iako su bili obavješteni o održavanju utrke i 
zamoljeni da omoguće nesmetan prolaz natjecatelja, njih 
devetoro nije imalo strpljenja da se na trenutak zaustavi 
kako nebi doveli u opasnost natjecatelje. No stvari se po- 
boljšavaju pa je za očekivati da će iduće godine biti veći 
broj natjecatelja amanje onih koji će za vrijeme održa- 
vanja utrke voziti svoje limene ljubimce. (G. Poslončec) 


PRVA ŽUPANIJSKA NOGOMETNA LIGA 


Nakon odigranih deset kola u okviru natjecanja I. 
ŽNL nogometaši Radoboja nalaze se na trećem mjestu 
prvenstvene tablice. Dva tjedna proveli su i na samom 
vrhu, jer su nakon startnog poraza protiv Straže ostvarili 
pet pobjeda i jedan nerješeni rezultat. Uslijedila su, 


međutim, dva poraza , kod kuće protiv Zabočke Mladosti 
1:2 i u Zlataru protiv Oštrca 0:1. 

ali i pobjeda u Klanjcu 2:1 

Nakon desetog kola vodi Rudar (M) sa 21, Mladost 
(Z) i Radoboj imaju po 19, Oroslavje na četvrtom mjestu 
ima 18 bodova. 


Juniori NK Radoboj također se trenutno nalaze na 
trećem mjestu prvenstvene ljestvice u okviru natjecanja 
u 1. ŽNL. Vode juniori Jedinstva, a drugi su mladi 
nogometaši Oštrca iz Zlatara. Pioniri su sedmi, veterani 
peti, a mlađi pioniri koji se natječu u II. ŽNL zauzimaju 
treće mjesto. 

DR. PETAR RIHTAR /2/ 


«Nakon odluke o pomilovanju i kažnjavanju doživotnom robijom 
Nežmahen, Božić i ja, odvedeni smo u Lepoglavu, gdje smo prva tri 
mjeseca proveli u samici:» navodi u svojoj autobiografiji Petar Rihtar. 
Nakon toga raspoređeni su u prostorije sa ostalim kažnjenicima, 
među kojima su bili sitni lopovi, kradljivci stoke, ali i ubojice. Politički 
zatvorenici nisu imali priliku druženja ili bilo kakvog razgovora pa se 
svaki snalazio kako je znao. 13. srpnja 1943. u posjet svojim muževima 
došle su žene Nežmahena, Božića i Petra Rihtara - Marija koja je bila 
učiteljica u Radoboju. U susretu sa svojom ženom Petar je saznao da mu 
se rodila kći prije nekoliko mjeseci i da se u cijelom mjestu Lepoglava 
osjeća posebna atmosfera jer se nekako saznalo da partizani planiraju 
napad na kaznionu. Prilikom susreta, supruga Minka, kako ju je Petar 
zvao, držala se potišteno, a on je uz nazočnost stražara ponosno rekao: 
«Što se tako držiš? Nikoga nisao pokrao ni ubio i ovdje neću biti do 
kraja života. Uskoro ćemo biti slobodni i zajedno.» Stražar se zgrozio 
njegovim postupkom i zabranio daljni razgovor. No slobodu zatvorenici 
nisu dugo čekali. U sljedećoj noći partizani su napali Lepoglavu i 
oslobodili sve zatvorenike. Nakon prestanka borbe, partizani su pred 
zatvorenike postrojili preživjele stražare i dali priliku zatvorenicima da 
progovore o tome kako su se stražari odnosili prema njima za vrijeme 
služenja kazne. Prigodom svog 90. rođendana, Petar Rihtar napisao je: 
« Pojedini zatvorenici optuživali su stražare za maltretiranje, pa su neki 
od njih na temelju takvih izjava osuđeni na smrt od strane patizanskog 
suda. Ja sam šutio, nisam rekao ni riječi, jer sam bio u uvjerenju da su 
ti ljudi uglavnom obavljali službu zatvorskih čuvara kako bi prehranili 
svoje siromašne familije i nisu bili krivi za sva ona zla koja su provodili 
predstavnici ustaškog režima». 

Nakon oslobađanja Lepoglave gotovo svi politički zatvorenici 
uključili su se u partizanske redove. Petar Rihtar nije bio u borbenim 
formacijama. Raspoređen je u uredništvo Glasa Zagorja, gdje je uz 
Vladu Stupara, Stjepana Tuđmana i druge pisao članke i uređivao 
novine Glas Hrvatskog zagorja. U svojim sjećanjima na dane 
provedene u partizanima, Petar spominje i nekoliko sustreta sa Franjom 
Tuđmanom. Navodi da nikada nisu uspostavili neki bliskiji kontakt 
iako je surađivao sa njegovim bratom Stjepanom na uređenju Glasa 
Hrvatskog zagorja. Petar o susretima sa Franjom Tuđmanom kaže: 
“Dok sam bio u partizanima, a i nakon oslobođenja, više puta sam se 
u raznim prigodama sreo s Franjom Tuđmanom. Naši susreti uvijek su 
bili suzdržani, službeni i dosta hladni. Ne znam da li je tome bio uzrok 
u činjenici što je on imao samo nepotpunu srednju školu, a ja fakultet s 
položenim doktoratom prava.» 


PRAVI LJUDI NA PRAVOM MJESTU 


Nakon oslobođenja, Petar Rihtar bio je pomoćnik javnog tužioca 
Hrvatske, javni tužilac za Zagreb, predsjednik Okružnog suda Zagreb, 
zamjenik javnog tužitelja za BIH i sudac Vrhovnog suda Hrvatske. 
Interesantan je detalj kako je jedan Zagorec, rođeni radobojčan 
postao zamjenik javnog tužitelja za Bosnu i Hercegovinu u Sarajevu. 
O tome Petar Rihtar piše: «Dok sam obavljao dužnost pomoćnika 
javnog tužitelja Hrvatske, u posjet tužiteljstvu došli su predstavnici 
tužiteljstva iz Beograda. Kako u tom trenutku nisu bili u uredu moji 
predpostavljeni, primio sam ih ja. U razgovoru smo došli i do stanja 
u javnom tužiteljstvu Bosne i Hercegovine. Ocijenjeno je od strane 
predstavnika iz Beograda da nije dobro, a ja sam to prokomentirao 
riječima —nemaju prave ljude na pravom mjestu-. Samo tri dana nakon 
tog razgovora iz Beograda je stigla naredba da idem u Sarajevo na 
mjesto zamjenika javnog tužitelja. Bez pogovora nalog sam morao 
poštivati. Pokupio sam ono malo stvari i obitelj te krenuo put Sarajeva. 
Nisam imao nikakvih privilegija. Morao sam tražiti smještaj, brinuti 
se za ženu bez posla i kćer te se prihvatiti posla. Dani provedeni u 
Sarajevu bili su uglavnom u vrijeme suprostavljanja Tita Staljinu i 
tada su mnogi kadrovi završili na Golom otoku jer su se izjasnili za 
Staljina". Po povratku iz Sarajeva Petar Rihtar postaje javni tužitelj za 
grad Zagreb, a potom i predsjednik Okružnog suda Zagreb. Kao čelnik 


tog suda prvi je u oblasti pravosuđa pokušao uvesti nagrađivanje sudaca 


prema ostvarenim rezultatima rada. Rezultiralo je to velikim porastom 
rješavanja predmeta, ali i velikim otporom pojedinih sudaca koji nisu 
izvršavali svoje obveze kvalitetno i na vrijeme. Uveo je u sudstvo za 
to vrijeme neviđenu novost: magnetofonsko snimanje sudskih rasprava 
i osnivanje jedinstvene daktilografske službe što je pridonijelo bržem 
sastavljaju presuda i skraćivanju sudskih postupaka. 

Nakon Okružnog suda, Petar Rihtar odlazi na Vrhovni sud 
Hrvatske, gdje radi do odlaska u mirovinu. 

Uz obavljanje pravosudnih dužnosti bavi se i političkim radom, 
pa je četiri godine poslanik u Saveznoj Skupštini SFRJ u Beogradu. 
Nakon umirovljenja vraća se radobojskim korijenima. Na temeljima 
rodne kuće u selu Rihtari gradi vikendicu u kojoj provodi umirovljeničke 
dane. 


Životni moto Petra Rihtara bio je zaštiti nevine, osudi krivce. To 
ga je često dovodilo u neugodne situacije. Ljudi su uvijek tražili neko 
pravo za sebe, pa se događalo da dolaze do suca Petra s nakanom da im 
pomogne jer su njihovi članovi obitelji, rođaci ili oni sami došli u sukob 
sa zakonom i osuđeni za određena kaznena djela. Mnogima se zamjerio 
jer nikada nije htio intervenirati kada je netko pravomoćno osuđen, a 
ako je sudski proces bio u tijeku, svakog je upućivao na odvjetničku 
pomoć. S druge pak strane, kada je vidio da su ljudi u pravu i da ne 
mogu to svoje pravo ostvarit,i pronašao je način da im pomogne. U dva 
slučaja to je bio određeni broj obitelji iz zaselka Pospiši u Radoboju. U 
prvom slučaju radilo se o ostvarivanju prava na nasljedstvo rođakinje 
koja je živjela i umrla u SAD-u. Rodbina je, naime, dobila obavijest o 
pravu na nasljedstvo iz Amerike i ljudi su potražili pomoć advokata. 
Angažirani pravnik vidio je mogućnost dobre zarade i pokušao uvjeriti 
nasljednike da od novca iz Amerike nema ništa ako on na njihov trošak 
ne otputuje u SAD i ako ne dobije postotak od ukupne svote. Saznavši 
za slučaj Petar Rihtar poslao je predstavnike nasljednika u tadašnje 
ministarstvo vanjskih poslova,što su oni i učinili, a rezultat toga bio je 
da su u kratkom vremenu primili nasljedstvo preko ambasade tadašnje 
države Jugoslavije bez ikakvih troškova. Drugi slučaj zbio se kada su 
kuće većeg broja obitelji u selu Pospiši počele kliziti zbog posljedica 
nekadašnje djelatnosti radobojskog ugljenokopa. Oštećene obitelji 
nisu nikako mogle dobiti pomoć od države i tadašnje općine Krapina 
sve dok Petar nije u Radoboj poslao svog poznanika novinara Jovana 
Hovana, koji je o svemu napisao reportažu u tjedniku «Arena». Nedugo 
nakon toga državni odvjetnik i odvjetnik općine Krapina pristali su da 
se ugroženim domaćinstvima isplati određena naknada za porušene 
kuće i gospodarske zgrade i zahvaljujući tome desetak domaćinstava je 
zbrinuto jer su izgradili nove kuće u okolici središta Radoboja. 

Iako je za to imao priliku i mogućnosti, Petar Rihtar kao visoki 
pravosudni i politički dužnosnik nikada nije koristio službeni automobil, 
a nikada nije imao ni vlastiti auto. Iz Zagreba do Krapine uvijek je 
potovao vlakom ili autobusom, a iz Krapine do Radoboja uglavnom 
pješke. Bio je uvijek protiv privilegija i povlastica i za zaštitu ugroženih, 
no to mu nije pomoglo da ga i u vrijeme Domovinskog rata pojedinci 
iz Radoboja ne nastoje diskreditirati. Jednom je prilikom početkom 
devedesetih godina prošlog stoljeća pred dućanom u Radoboju rekao 
dečkima koji su pili pivo kako je sada dobro jer je Tuđman proglasio 
demobilizaciju pa neće trebati ići u rat. «Dobronamjernici» to su odmah 
prijavili tadašnjim službama sigurnosti, čiji su 

ga predstavnici posjetili u njegovom stanu u Zagrebu, ispitivajući 
ga o tome kakvu to propagandu širi i što je radio u Radoboju prije 
pedesetak godina. Petar ih je saslušao i mirno odgovorio: «Dečki, znam 
da radite svoj posao, a da bi ga do kraja dobro obavili otiđite do Jože 
Manolića, koji vam je sada predsjednik Vlade Hrvatske, pa vam neka on 
kaže o meni sve što vas interesira". Službenici su otišli i nikada više ga 
nitko nije ništa pitao. Josip Manolić bio je, naime, višegodišnji suradnik 
Petra Rihtara, a nakon umirovljenja često su zajedno šetali Tuškancem 
i prijateljski razgovarali. 

Svoju privrženost rodnom kraju dr.Petar_ Rihtar dokazao je 
i željom da bude nakon smrti pokopan na radobojskom mjesnom 
groblju. Želja mu je ostvarena 2006. godine kada je preminuo u svojoj 
92. godini života. (vir) 


